Sorsapuistossa vietetään maailman piknikpäivää, Tuhto jakaa 500 ensimmäiselle eväät

Maanantaista maailman piknikpäivää voi mennä viettämään esimerkiksi Tampereen Sorsapuistoon. Tampere-talon ravintola Tuhto jakaa 500 ensimmäiselle piknikkiin osallistujalle eväät ilmaiseksi. Yhteistyössä on mukana Hanko sushi. Tapahtuma on avoin kaikille. Martat neuvovat vähentämään piknikillä syntyvää jätettä esimerkiksi pakkaamalla eväät kestokassiin. Eväät voi suunnitella etukäteen ja pakata pestäviin astioihin tai kääriä esimerkiksi paperiin. Kertakäyttöastioita kannattaa välttää. Palautuspullot on luonnollisesti järkevintä viedä kauppaan – myös kuohuviinipulloista saa pantin. Jätteille voi ottaa mukaan oman pussin. Myös sipsi- ja karkkipussit toimivat roskapusseina. Tampereen Sorsapuisto on rakennettu kirkasvetisen lähteen ympärille jo 1930-luvulla. Maailman piknikpäivä Sorsapuistossa 18.6. klo 15–18. 500 ensimmäiselle eväät ravintola Tuhdosta